Pathokan gangsal bab wau kados-kados sampun kêcakup wontên ing Darmamudha. Kados ta kala lampahan Damarwulan Ngarit, punika sêngsêmipun pinanggih nalika kapanggihipun Anjasmara kalihan Damarwulan, êngêsipun pinanggih nalika Damarwulan anglampahi ngarit, lucunipun pinanggih ing saênggèn-ênggèn, luconipun alus pinanggih wontên ing Anjasmara tuwin patih Logêndèr, dhasar lucunipun patih Logêndèr dhapur nganyêlakên, cocog kalihan gêgambaranipun, dene ramenipun, wontên ing pêrangipun Damarwulan, ing ngiku nuwuhakên pangalêmbana ingatasing èstri têka gadhah tandang kados makatên.